Source: http://www.alt.fi/fin/ajankohtaista/arkisto/2013/05/tyotuomioistuin-katsoi-veolia-vantaan-tyontekijoiden-lakon-laittomaksi/
Timestamp: 2019-04-22 12:37:49+00:00
Document Index: 17595578

Matched Legal Cases: ['tuomioistuin ', 'tuomioistuin ', 'tuomioistuin ', 'kko ', 'tuomioistuin ', 'tuomioistuin ']

Työtuomioistuin katsoi Veolia Vantaan työntekijöiden lakon laittomaksi | Autoliikenteen Työnantajaliitto ry
Työtuomioistuin katsoi Veolia Vantaan työntekijöiden lakon laittomaksi
ALT tiedotus (tiedotus alt.fi), 20.5.2013
Työtuomioistuin on antanut tiistaina 14.5. alkaneessa Veolia Transport Vantaa Oy:n työntekijöiden toimeenpanemassa lakossa tuomion. Tuomion mukaan lakko kohdistuu voimassa olevaan linja-autohenkilökunnan työehtosopimukseen ja se on siten työehtosopimuslain vastainen työtaistelutoimenpide.
Lisäksi työtuomioistuin katsoi, että Vantaan lakon alkamisen jälkeen Veolia Transport Espoo Oy:n pääluottamusmies on uhannut työnantajaa lakolla ja myös työtaistelulla uhkaaminen on kiellettyä työehtosopimuksen voimassa ollessa.
Työtuomioistuin on tuominnut AKT:n seuraavat ammattiosastot maksamaan Autoliikenteen Työnantajaliitto ry:lle työrauhavelvollisuuden rikkomisesta hyvityssakkoa: Helsingin Seudun Linja-autohenkilökunta ry (ammattiosasto 009) 8.000 euroa ja AKT:n Espoon os. 048 ry 1.000 euroa. Auto- ja Kuljetusalan Työntekijäliitto AKT ry on puolestaan tuomittu maksamaan Autoliikenteen Työnantajaliitolle hyvityssakkoa valvontavelvollisuuden rikkomisesta 12.000 euroa.
Lisäksi kaikki kolme hyvityssakkoihin tuomittua yhdistystä ovat velvolliset korvaamaan Autoliikenteen Työnantajaliitolle oikeudenkäyntikuluja yhteensä 1.310,95 euroa.
[Dokumentti Työtuomioistuimen tuomio TT:2013-75 (988)]